Kvenfélagakonur bjartsýnar á áframhald kökusölu Stjórn Kvenfélagasambands Íslands hefur að undanförnu haft þungar áhyggjur af framvindu mála er varða bann við heimabakstri og sölu kvenfélaganna í landinu . Stjórnin sendi af því tilefni eftirfarandi áskorun til ráðherra málaflokksins : „ Stjórnarfundur Kvenfélagasambands Íslands hvetur ráðherra til að leggja fram breytingar á matvælalögum , nr. 93 / 1995 sem koma í veg fyrir að kvenfélögin í landinu geti eflt starf sitt með bakstri og sölu til fjáraflana . Kvenfélagasambandið hvetur ráðherra til að breyta lögunum þannig að félagasamtök geti áfram boðið matvöru til neytenda í þágu góðgerðarmála . Í eitthundrað og fjörutíu ára sögu kvenfélaganna hefur það sýnt sig að framlög þeirra skipta sköpum . “ Jón Bjarnason ráðherra hefur þakkað KÍ fyrir hvatninguna og segir málið nú þegar vera í undirbúningi í ráðuneyti sínu og að það verði að öllu forfallalausu lagt fram í byrjun næsta þings nú í haust . Nýtt þing verður sett þann 1. október nk. og bindur Kvenfélagasambandið miklar vonir við að þetta mál fái brautargengi þar , segir í tilkynningu frá Kvenfélagasambandi Íslands .